b'\n_START_ARTICLE_\nIslam\n_START_SECTION_\nPet stebrov vere - islamski \xc5\xa1arti\n_START_PARAGRAPH_\nVera islam pomeni popolno pokornost in predanost Alahu, kar pomeni slediti njegovim zapovedim. Na prvem mestu je vsekakor monoteizem (Tewhid), ki pomeni vero v enega in edinega boga Alaha, kateremu nih\xc4\x8de ni enak niti v eni sami lastnosti. Alahov Poslanec Mohamed naj bi rekel: Islam temelji na petih stvareh: izpovedovanju da ni drugega boga razen Alaha in da je Mohamed njegov Poslanec, opravljanje molitve, dajanju zekata, opravljanju had\xc5\xbea in postu v mesecu Ramadanu._NEWLINE_Kelime in \xc5\xa1ehadet - izpovedovanje, da ni drugega boga poleg Alaha in da je Mohamed njegov Poslanec. Dokaz za to so mnogi ajeti v Koranu: \xc2\xbbAlah pri\xc4\x8da da ni drugega boga poleg njega, vendar tudi angeli in u\xc4\x8deni ljudje, da On postopa pravi\xc4\x8dno. Ni drugega boga razen Njega, Silnega in Modrega.\xc2\xab\xc2\xa0(Pribli\xc5\xbeen prevod sure Ali Imran 18. ajeta). \xc2\xbbMohamed ni o\xc4\x8de nikomur od va\xc5\xa1ih ljudi, temve\xc4\x8d je Alahov Poslanec in zadnji glasnik vere \xe2\x80\x93 Alah vse dobro ve.\xc2\xab\xc2\xa0(Pribli\xc5\xbeen prevod iz sure Al-Ahzab 40. ajeta). Mohamed je prav tako veliko govoril o tem in u\xc4\x8dil ljudi monoteizmu (Tewhidu)._NEWLINE_Opravljanje molitve - Muslimanom je zapovedano, da petkrat dnevno opravljajo obvezno molitev. Vsaka molitev ima svoj \xc4\x8das (\xc4\x8dasovni interval) v katerem se jo mora opraviti. V Koranu se na veliko mestih omenja molitev in eno od teh je naslednje: \xc2\xbbJaz sem res Alah, drugega boga razen mene ni, zato se samo meni klanjaj in molitev opravljaj \xe2\x80\x93 da bi ti vedno bil na umu.\xc2\xab\xc2\xa0(Pribli\xc5\xbeen prevod iz sure Ta-ha 14. ajeta)._NEWLINE_Post v mesecu Ramadanu - post je verski obred (ibadet), ki pomeni da se vzdr\xc5\xbei\xc5\xa1 od hrane, pija\xc4\x8de, spolnega odnosa in drugih stvari ki kvarijo post od zore do son\xc4\x8dnega zahoda. Alah pravi: \xc2\xbbO verniki! Predpisuje vam se post, kot je predpisan onim pred vami, da bi bili bogaboje\xc4\x8di.\xc2\xab\xc2\xa0(Pribli\xc5\xbeen prevod iz sure Al-Beqara 183. ajeta). Ebu Hurejre pravi, da je rekel Mohamed: \xc2\xbbKdor posti mesec Ramadan verujo\xc4\x8d in upajo\xc4\x8d (za nagrado), so mu opro\xc5\xa1\xc4\x8deni (mali) grehi, katere je do tedaj storil.\xc2\xab\xc2\xa0(Zabele\xc5\xbeila Buhari in Muslim, sahih)._NEWLINE_Dajanje zekata - Vsak Musliman, ki ima dolo\xc4\x8deno koli\xc4\x8dino imetja, ima obveznost dolo\xc4\x8den dele\xc5\xbe od imetja dajati kot zekat. Zekat se prav tako omenja v Koranu na veliko mestih in eden od teh je naslednji: \xc2\xbbIn vi molitev opravljajte in zekat dajajte in Poslancu pokorni bodite, da bi vam se milost dala\xc2\xab\xc2\xa0(Pribli\xc5\xbeen prevod iz sure An-Nur 56. ajeta)._NEWLINE_Opravljanje Had\xc5\xbea (romanje v Meko) - Had\xc5\xbe mora opraviti vsak musliman, \xc4\x8de je zmo\xc5\xbeen za to. Alah v Koranu pravi: \xc2\xbbIn naznani ljudem had\xc5\xbe \xe2\x80\x93 prihajali ti bodo pe\xc5\xa1 in vsaki utrujeni kameli, ki prihajajo z dolge poti.\xc2\xab\xc2\xa0(Pribli\xc5\xbeen prevod iz sure Al-Had\xc5\xbe 27. ajeta). Mohamed je rekel: \xc2\xbbHad\xc5\xbe je obvezen enkrat v \xc5\xbeivljenju. Kdor ga opravi ve\xc4\x8dkrat, to je prostovoljno.\xc2\xab\n_START_SECTION_\nIslam danes\n_START_PARAGRAPH_\nIslam velja za drugo najbolj raz\xc5\xa1irjeno veroizpoved na svetu (najbolj je raz\xc5\xa1irjeno kr\xc5\xa1\xc4\x8danstvo).  Trenutno \xc5\xa1tevilo vernikov najhitreje nara\xc5\xa1\xc4\x8da prav v islamu. Danes se med muslimane pri\xc5\xa1teva 1,3 milijarde ljudi, kar je pribli\xc5\xbeno petina vsega svetovnega prebivalstva. \xc5\xa0iritev islama izven tradicionalnega arabsko-muslimanskega kroga je dandanes mogo\xc4\x8de pojasniti predvsem z migracijami v druge de\xc5\xbeele. Najve\xc4\x8dja muslimanska dr\xc5\xbeava je sicer Indonezija._NEWLINE_Islam je edina veroizpoved, ki jo navajajo v uradnem nazivu dr\xc5\xbeav. Nekatere se oznanjajo za \xc2\xbbislamske republike\xc2\xab, vendar to niso edine dr\xc5\xbeave, kjer je v veljavi tako imenovano \xc5\xa1ariatsko pravo._NEWLINE_V Sloveniji se je v popisu prebivalstva leta 2002 za pripadnike islamske veroizpovedi izreklo 47.488 dr\xc5\xbeavljanov Slovenije'